Title: BREEAM-NOR-Norw-ver-1.1 2012 - Manual.pdf
Tiden som er satt av til teknisk driftsstart, ytelsestesting og overrekkelse kan variere avhengig av omfanget av tekniske bygginstallasjoner i bygget. Det bør uansett settes av minst to uker til teknisk driftsstart hvis et bygg inneholder komplekse systemer. Ansvarlig for teknisk driftsstart skal overvåke og programmere idriftsettelse av bygningstekniske installasjoner som del av hovedframdriftsplanen. Dette for å sikre at oppstarten, er tilpasset installasjonene, og for å forenkle teknisk driftsstart. Den ansvarlige for teknisk driftsstart kan være: • En person tilhørende entreprenør eller underleverandør. • Et medlem av prosjekteringteamet. • Prosjekt- eller prosjekteringslederen såfremt de ikke er involvert i de generelle installasjonsarbeidene. Kontakt NGBC/BRE for å klargjøre om andre personer er egnet. Vedkommende må være tilstrekkelig kvalifisert til å gjennomføre idriftsettelse av komplekse systemer, men også administrere idriftsettelseskravene for disse systemene fra tidlig designstadium til etter